Liam Mac Cóil

Is scríbhneoir agus criticeoir Éireannach é Liam Mac Cóil.

 Saol agus Saothar 
Sa Charraig Dhubh i mBaile Átha Cliath a rugadh Mac Cóil sa bhliain 1952, tá cónaí anois air i nGaeltacht Ráth Cairn i gContae na Mí. Tá leabhair, ailt, agus aistí scríofa aige faoi chúrsaí litríochta, staire, ceoil, ealaíon, agus teilifíse. Chaith sé tréimhse ag obair leis an gCoiste Téarmaíochta i mBaile Átha Cliath sula ndeachaigh sé go lánaimseartha leis an scríbhneoireacht. Is comheagarthóir é ar an iris litríochta Bliainiris.mion|upright|An Chláirseach agus an Choróin (2010), leabhar faoi shaol agus faoi shaothar an chumadóra Charles Villiers StanfordBa é a úrscéal An Dochtúir Áthas (Leabhar Breac 1994, ISBN 1-898332-00-2) an chéad leabhar Gaeilge a cuireadh ar ghearrliosta The Irish Times Literary Awards. Sin a chead úrscéal, cé gur foilsíodh gearrscéalta roimhe sin. Pléann An Dochtúir Áthas le cúrsaí síocanailíse agus an gaol idir dochtúir agus cliant. Is iomaí leibhéal brí atá san úrscéal áfach. Tá greann sa scéal freisin.http://www.beo.ie/index.php?archive_id=1282&page=archive_content

Scríobh Mac Cóil tráchtas neamhfhoilsithe, An chritic theoiriciúil agus an nualitríocht, (Coláiste na Tríonóide, 1997)
alt=|clé|mion|upright|Liam Mac Cóil - An Dochtúir Áthas

Ina dhiaidh sin foilsíodh úrscéal a bhaineann le stáisiún teilifíse: An Claíomh Solais (Leabhar Breac, 1998). Ó shin foilsíodh dialann scríbhneoireachta Nótaí ón Lár (2002), leabhar do pháistí Toirealach Ó Cearúlláin, agus úrscéal, Fontenoy (Leabhar Breac, 2005). Bhuaigh Fontenoy Gradam Uí Shúilleabháin 2006.

D'fhoilsigh Leabhar Breac leabhar leis ar an gcumadóir Charles Villiers Stanford, An Chláirseach agus an Choróin, sa bhliain 2010, agus úrscéal An Litir sa bhliain 2012. Tá úrscéal úr, ag leanacht ar aghaidh ó An Litir, den ainm I dTír Stráinséartha foilsithe aige sa bhliain 2014 agus an tríú chuid den sraith Bealach na Spáinneach foilsithe aige sa bhliain 2020. Foilsíodh leabhar eile leis dar teideal An Choill sa bhliain 2016.

mion|upright|Fontenoy (2005), úrscéal a thiteann amach i rith Chogadh Chomharbas na hOstaire

San Encyclopaedia of Ireland scríobhann Seán Ó Cearnaigh "Mac Cóil's finely tuned critical facilities inform his fiction, bringing an added sophistication to the self-conscious post-modernity of his writing."Encyclopaedia of Ireland, Baile Átha Cliath, Gill & Macmillan, 2003

Stiúrthóir ar an gcomhlacht foilsitheoireachta Carbad é, agus comheagarthóir ar Bliainiris.

 Foilseacháin 
mion|upright|Nótaí Ón Lár - Liam Mac Cóil
 The Book of Blackrock, Carraig Books 1977
 Tiocfaidh Lá, Carbad 1977 (aistriúchán ar Daw Dydd le Ffred Ffrancis)
 Saibhreas Chnoic Chaspair, An Gúm 1981 (aistriúchán ar Trysor Bryniau Caspar le J. Selwyn Lloyd)
 Leabhar beag cócaireachta Éireannach (1991 Appletree Press)
 An Dochtúir Áthas, Leabhar Breac 1994
 Cití cailleach (An Gúm 1997)
 An Claíomh Solais, Leabhar Breac 1998
 Bliainiris, Carbad 2000-2007 (irisleabhar litríochta bliantúil)
 Nótaí ón Lár: Dialann Mhantach, Leabhar Breac 2003
 Fabhalscéalta Aesóip (An Gúm, 2004)
 Ré órga na mainistreacha (An Gúm, 2004)
 Eachtraí iontacha Earcail (An Gúm, 2004)
 Fontenoy, Leabhar Breac, 2005
 An Chláirseach agus an Choróin, Leabhar Breac, 2010
 An Litir, Leabhar Breac, 2011
 I dTír Stráinséartha, Leabhar Breac, 2014
 An Choill, Leabhar Breac 2016
 Bealach na Spáinneach, Leabhar Breac, 2020

 Tagairtí 

 Naisc sheachtracha 
 Nóta Beathaisnéise, Liam Mac Cóil 
 Nóta Beathaisnéise - Liam Mac Cóil - Údair 


Catagóir:Scríbhneoirí Éireannacha
Catagóir:Scríbhneoirí Gaeilge
Catagóir:Daoine a rugadh i 1952
Catagóir:Úrscéalaithe Éireannacha
Catagóir:Úrscéalaithe Gaeilge
Catagóir:Léirmheastóirí liteartha
Catagóir:Eagarthóirí
Catagóir:Beathaisnéisithe
Catagóir:Scríbhneoirí do pháistí
Catagóir:Déaglitríocht na Gaeilge
Catagóir:Déaglitríocht
Catagóir:Ficsean tuairimeach
Catagóir:Ficsean stairiúil
Catagóir:Ficsean stairiúil na Gaeilge
Catagóir:Fantaisíocht
Catagóir:Daoine as Baile Átha Cliath
Catagóir:Daoine beo
Catagóir:Alumni Choláiste na Tríonóide, Baile Átha Cliath
Catagóir:Ailt le téacs sa Bhéarla